Storm i Møre og Romsdal
– Ved kysten er det meldt full storm. Det blir ikke storm i innlandet, sier Eldbjørg Moxnes ved Meteorologisk institutt og fortsetter: – Det blir mye bølger i forbindelsene med vinden, og jeg håper folk har festet båtene sine. Det er meldt storm utover kvelden i Møre og Romsdal og Trøndelag og det vil fortsette utover kvelden til i morgen tidlig.Dette har stormen forårsaket så langt: • Taket på en grillhytte blåste av på Strandafjellet. – Det er ingen personer skadet. Taket er fjernet, sier Trygve Ødegård, operasjonsleder ved Sunnmøre politidistrikt til VG. • En hurtigbåt mellom Ålesund, Valderøya og Nordøyane er innstilt på grunn av dårlig vær, skriver Sunnmørsposten. • Politiet i Sunnmøre skriver på Twitter at infotavle ved rundkjøring mot Furnes fergekai har blåst ned. • Et lokalfly som skulle gå fra Ålesund til Oslo tidligere i dag, klokken 06.55, ble innstilt i følge Avinor. Et annet fly til Gdansk, Polen fra Ålesund er utsatt til klokken 22.30. • Fylkesveg 655 i Norangsdalen er stengt på grunn av uværet, ifølge Sunnmørsposten.To skip fra Hurtigruten som har forsøkt å gå til kai i Molde, men ligger nå utenfor Molde havn. Den første er MS Spittsbergen, som går nordover, og kommer fra Ålesund. Den vil gå i havn i morgen tidlig, men vil ikke gå til Kristiansund og Trondheim og gå direkte til Rørvik. Den andre er MS Nordkapp som har kansellert Molde havn og beveger seg nå sørover. Den vil komme til Bergen noe forsinket i morgen. – Det kan være at det blir flere kanselleringer. Vi fokuserer på sikkerheten til gjester og crew og oppfordrer folk til å følge med på hjemmesiden vår, sier Anne Marit Bjørnflaten, kommunikasjonsdirektør i Hurtigruten til VG.Hvis du skal ut og fly i kveld eller i morgen kan det være greit å følge med på nettsidene i dag for å se hvordan det utvikler seg når det slikt vær på gang. – Det er mye vind i fjellene i Sør-Norge, så det kan bli turbulens for fly som har rute over fjellene. Den kraftige vinden vil dominere hele Vestlandet, men avta i morgen. Nord Norge vil oppleve mer vind i morgen. – Det vil bli sterk kuling og snø, sier meteorologen. Operasjonsleder ved Sunnmøre politidistrikt melder om at det ikke har skjedd flere skader i området. – Vi vet ikke om det skjer noe mer. Det er litt for sent å berge ting nå og det er ikke noen spesielle forholdsregler folk må ta enda. Bare oppføre seg normalt og bruke vett og forstand, sier han.
Stormen i Møre og Romsdal vil fortsette til i morgen tidlig, melder meteorologisk institutt.